Nikolai Buzulukov

Nikolai Buzulukov (4. mai 1905 – 15. september 1979) oli vene majandusteadlane, Eesti NSV Teaduste Akadeemia tegevliige (akadeemik) 1951. aastast.

Buzulukov tuli Eestisse 1946. aastal. ÜK(b)P KK Eesti büroo	 likvideerimise järel töötas ta Eesti NSV Teaduste Akadeemia majanduse instituudis, valmistades ette oma doktoritööd põllumajanduse kollektiviseerimise teemal. 1951. aastal valiti ta Eesti NSV Teaduste Akadeemia akadeemikuksEesti Teaduste Akadeemia. Facts of history ja oli 1951–1953 akadeemik-sekretär.Kalling, K., Tammiksaar, E. Eesti  Teaduste Akadeemia. Ajalugu. Arenguid. Järeldusi. Tallinn, 2008, lk. 122-124

1953. aastal aga "avastas" EKP Keskkomitee tema teaduslikes töödes "tõsiseid poliitilisi vigu". Tegelikult oli see "süüdimõistmine" seotud	asjaoluga, et Buzulukov oli oma uurimustes tsiteerinud ka selleks ajaks põlu alla sattunud Nikolai Karotamme sõnavõtte. See saigi talle saatuslikuks. 1953. aastal kaotas ta oma koha Eesti NSV Teaduste Akadeemias ja 1955. aastal oli ta üldse sunnitud Eestist lahkumaOlaf Kuuli. Stalini-aja võimukaader ja kultuurijuhid Eesti NSV-s (1940–1954). Tallinn: O. Kuuli, 2007, lk 138

 Viited 

Kategooria:Venemaa majandusteadlased
Kategooria:Eesti NSV Teaduste Akadeemia liikmed
Kategooria:Oktoobrirevolutsiooni ordeni kavalerid
Kategooria:Sündinud 1905
Kategooria:Surnud 1979